ประกาศคณะกรรมการกํากับตลาดทุนที่ ทน. 33/2562เรื่อง หลักเกณฑ์ เงื่อนไข และวิธีการในการขอมติผู้ถือหน่วยลงทุนและการจัดประชุมผู้ถือหน่วยลงทุนของกองทุนรวม(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 129/2 วรรคสาม และมาตรา 129/3 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562คณะกรรมการกํากับตลาดทุนออกประกาศไว้ดังต่อไปนี้ข้อ 1 ในประกาศนี้คําว่า "กองทุนรวมเพื่อผู้ลงทุนทั่วไป" "กองทุนรวมเพื่อผู้ลงทุนที่มิใช่รายย่อย" "กองทุนรวมเพื่อผู้ลงทุนประเภทสถาบัน" "กองทุนรวมวายุภักษ์" "โครงการ" และ "บริษัทจัดการกองทุนรวม" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคลคําว่า "โครงการจัดการลงทุนต่างประเทศ" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศ"กองทุนรวม" หมายความว่า กองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนรวมวายุภักษ์"ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม"มติพิเศษ" หมายความว่า มติของผู้ถือหน่วยลงทุนที่มีคะแนนเสียงไม่น้อยกว่าสามในสี่ของจํานวนหน่วยลงทุนทั้งหมดของผู้ถือหน่วยลงทุนซึ่งเข้าร่วมประชุมและมีสิทธิออกเสียงลงคะแนน หรือของจํานวนหน่วยลงทุนทั้งหมดของผู้ถือหน่วยลงทุนซึ่งส่งหนังสือแจ้งมติและมีสิทธิออกเสียงลงคะแนน"มติเสียงข้างมาก" หมายความว่า มติของผู้ถือหน่วยลงทุนที่มีคะแนนเสียงข้างมากของจํานวนหน่วยลงทุนทั้งหมดของผู้ถือหน่วยลงทุนซึ่งเข้าร่วมประชุมและมีสิทธิออกเสียงลงคะแนน หรือของจํานวนหน่วยลงทุนทั้งหมดของผู้ถือหน่วยลงทุนซึ่งส่งหนังสือแจ้งมติและมีสิทธิออกเสียงลงคะแนนข้อ 2 ประกาศนี้มิให้ใช้บังคับกับกองทุนรวมดังต่อไปนี้(1) กองทุนรวมอสังหาริมทรัพย์(2) กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน(3) กองทุนรวมเพื่อแก้ไขปัญหาในระบบสถาบันการเงิน(4) กองทุนรวมอสังหาริมทรัพย์และสิทธิเรียกร้อง(5) กองทุนรวมโครงสร้างพื้นฐาน(6) กองทุนรวมสําหรับผู้ลงทุนในต่างประเทศข้อ 3 ให้สํานักงานมีอํานาจประกาศกําหนดหลักเกณฑ์ เงื่อนไข และวิธีการในรายละเอียดเกี่ยวกับเรื่องที่กําหนดในประกาศนี้เพื่อให้เกิดความชัดเจนในทางปฏิบัติ และเพื่อให้สํานักงานสามารถตรวจสอบการปฏิบัตินั้นได้เพื่อประโยชน์ในการปฏิบัติตามประกาศนี้ ให้สํานักงานมีอํานาจประกาศกําหนดแนวทาง (guideline) การปฏิบัติในรายละเอียดของข้อกําหนดตามประกาศนี้ เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้ และหากบริษัทจัดการปฏิบัติตามแนวทางดังกล่าวแล้ว ให้ถือว่าบริษัทจัดการมีการปฏิบัติตามข้อกําหนดในประกาศนี้ในเรื่องที่มีการออกแนวทางนั้นข้อ 4 ในการขอมติผู้ถือหน่วยลงทุนเพื่อการแก้ไขโครงการหรือวิธีการจัดการให้บริษัทจัดการกองทุนรวมดําเนินการด้วยวิธีการใดวิธีการหนึ่งดังต่อไปนี้(1) การประชุมผู้ถือหน่วยลงทุน(2) การส่งหนังสือขอมติของผู้ถือหน่วยลงทุนข้อ 5 ในการขอมติผู้ถือหน่วยลงทุนตามข้อ 4 ให้บริษัทจัดการกองทุนรวมดําเนินการดังต่อไปนี้(1) กําหนดวันประชุมผู้ถือหน่วยลงทุนหรือวันสุดท้ายของการรับหนังสือแจ้งมติ(2) กําหนดวันที่ที่ผู้ถือหน่วยลงทุนซึ่งมีชื่อปรากฏในทะเบียนผู้ถือหน่วยลงทุนเป็นผู้มีสิทธิในการประชุมหรือเป็นผู้มีสิทธิออกเสียงลงคะแนนในหนังสือขอมติตามข้อ 6(3) แจ้งการกําหนดวันตาม (1) และ (2) ให้ผู้ถือหน่วยลงทุนทราบล่วงหน้า ทั้งนี้การแจ้งการกําหนดวันตาม (2) ให้เป็นไปตามข้อ 7(4) ประชุมผู้ถือหน่วยลงทุนตามข้อ 8(5) ส่งหนังสือขอมติของผู้ถือหน่วยลงทุนตามข้อ 9ข้อ 6 ในการกําหนดวันที่ที่ผู้ถือหน่วยลงทุนซึ่งมีชื่อปรากฏในทะเบียนผู้ถือหน่วยลงทุนเป็นผู้มีสิทธิในการประชุมผู้ถือหน่วยลงทุนหรือเป็นผู้มีสิทธิออกเสียงลงคะแนนในหนังสือขอมติของกองทุนรวม บริษัทจัดการกองทุนรวมอาจใช้วันที่ที่ผู้ถือหน่วยลงทุนมีชื่ออยู่ในทะเบียนผู้ถือหน่วยลงทุน ณ วันที่บริษัทจัดการกองทุนรวมกําหนด (record date) หรือวันปิดสมุดทะเบียนพักการโอนหน่วยลงทุน (book closing date) ก็ได้ ทั้งนี้ เมื่อบริษัทจัดการกองทุนรวมกําหนดวันดังกล่าวแล้วจะเปลี่ยนแปลงมิได้การกําหนดวันที่ที่ผู้ถือหน่วยลงทุนซึ่งมีชื่ออยู่ในทะเบียนผู้ถือหน่วยลงทุน ณ วันที่บริษัทจัดการกองทุนรวมกําหนดตามวรรคหนึ่ง ต้องเป็นวันที่ล่วงหน้าก่อนวันประชุมไม่เกิน 2 เดือน แต่ต้องไม่ก่อนวันที่บริษัทจัดการกองทุนรวมกําหนดวันประชุมผู้ถือหน่วยลงทุนหรือวันสุดท้ายของการรับหนังสือแจ้งมติการกําหนดวันปิดสมุดทะเบียนพักการโอนหน่วยลงทุนตามวรรคหนึ่ง ต้องเป็นวันที่ล่วงหน้าก่อนวันประชุม แต่ต้องไม่ก่อนวันที่บริษัทจัดการกองทุนรวมกําหนดวันประชุมผู้ถือหน่วยลงทุนหรือวันสุดท้ายของการรับหนังสือแจ้งมติข้อ 7 ในการแจ้งวันที่ที่ผู้ถือหน่วยลงทุนมีชื่ออยู่ในทะเบียนผู้ถือหน่วยลงทุน ณ วันที่บริษัทจัดการกองทุนรวมกําหนด หรือวันปิดสมุดทะเบียนพักการโอนหน่วยลงทุน บริษัทจัดการกองทุนรวมต้องดําเนินการดังต่อไปนี้ และเปิดเผยในลักษณะที่ผู้ถือหน่วยลงทุนสามารถเข้าถึงได้(1) กรณีที่เป็นกองทุนรวมที่มีหน่วยลงทุนเป็นหลักทรัพย์จดทะเบียนในตลาดหลักทรัพย์แห่งประเทศไทย ให้บริษัทจัดการกองทุนรวมดําเนินการตามข้อบังคับตลาดหลักทรัพย์แห่งประเทศไทยว่าด้วยการเปิดเผยสารสนเทศและการปฏิบัติการใด ๆ ของกองทุนรวม(2) กรณีที่เป็นกองทุนรวมอื่นที่มิใช่กองทุนรวมตาม (1) ให้บริษัทจัดการกองทุนรวมแจ้งให้ผู้ถือหน่วยลงทุนทราบล่วงหน้าไม่น้อยกว่า 7 วันก่อนวันดังกล่าวข้อ 8 การประชุมผู้ถือหน่วยลงทุน ให้บริษัทจัดการกองทุนรวมดําเนินการดังต่อไปนี้(1) จัดทําหนังสือนัดประชุมที่มีรายละเอียดเพียงพอต่อการตัดสินใจของผู้ถือหน่วยลงทุน โดยอย่างน้อยต้องมีข้อมูลดังนี้(ก) วัน เวลา และสถานที่ประชุม(ข) ระเบียบวาระการประชุมตามข้อ 10(ค) วันที่มติมีผลใช้บังคับ(ง) หนังสือมอบฉันทะ (ถ้ามี) ตามข้อ 11(2) จัดส่งหนังสือนัดประชุมให้แก่ผู้ถือหน่วยลงทุนล่วงหน้าก่อนวันประชุมผู้ถือหน่วยลงทุนตามข้อ 12(1)(3) ดําเนินการประชุมผู้ถือหน่วยลงทุนตามหลักเกณฑ์ดังนี้(ก) ดําเนินการประชุมให้เป็นไปตามลําดับระเบียบวาระที่กําหนดไว้ในหนังสือนัดประชุม(ข) จัดให้มีผู้ดูแลผลประโยชน์เข้าร่วมการประชุมดังกล่าวโดยให้จัดส่งหนังสือนัดประชุมตาม (ก) ไปยังผู้ดูแลผลประโยชน์และผู้ถือหน่วยลงทุน(4) นัดประชุมใหม่ ในกรณีผู้ถือหน่วยลงทุนที่เข้าร่วมประชุมไม่ครบเป็นองค์ประชุมตามมาตรา 129/2 วรรคหนึ่ง ทั้งนี้ การกําหนดวันที่ที่ผู้ถือหน่วยลงทุนซึ่งมีชื่อปรากฏในทะเบียนผู้ถือหน่วยลงทุนเป็นผู้มีสิทธิในการประชุมให้เป็นไปตามข้อ 13ข้อ 9 การส่งหนังสือขอมติของผู้ถือหน่วยลงทุน ให้บริษัทจัดการกองทุนรวมดําเนินการดังต่อไปนี้(1) จัดทําหนังสือขอมติที่มีรายละเอียดเพียงพอต่อการตัดสินใจของผู้ถือหน่วยลงทุน โดยอย่างน้อยต้องมีข้อมูลดังนี้(ก) วันสุดท้ายของการรับหนังสือแจ้งมติ(ข) ระเบียบวาระการประชุม(ค) ระยะเวลาในการใช้สิทธิออกเสียงลงมติ(ง) วันที่มติมีผลใช้บังคับ(2) จัดส่งหนังสือขอมติถึงผู้ถือหน่วยลงทุนล่วงหน้าก่อนวันสุดท้ายของการรับหนังสือแจ้งมติตามข้อ 12(2)(3) กําหนดวันสุดท้ายของการรับหนังสือแจ้งมติใหม่ ในกรณีที่จํานวนผู้ถือหน่วยลงทุนที่ส่งกลับหนังสือแจ้งมติไม่ครบเป็นองค์ประชุมตามมาตรา 129/2 วรรคหนึ่ง ทั้งนี้ การกําหนดวันที่ที่ผู้ถือหน่วยลงทุนซึ่งมีชื่อปรากฏในทะเบียนผู้ถือหน่วยลงทุนเป็นผู้มีสิทธิออกเสียงลงคะแนนในหนังสือขอมติให้เป็นไปตามข้อ 13ข้อ 10 ระเบียบวาระการประชุมในหนังสือนัดประชุมหรือหนังสือขอมติผู้ถือหน่วยลงทุนต้องระบุข้อมูลดังต่อไปนี้ให้ชัดเจน พร้อมด้วยรายละเอียดตามสมควร(1) เรื่องที่จะเสนอผู้ถือหน่วยลงทุน โดยกําหนดว่าเป็นเรื่องที่จะเสนอเพื่อทราบเพื่ออนุมัติ หรือเพื่อพิจารณา แล้วแต่กรณี(2) ประเภทของมติที่ใช้ในแต่ละเรื่องที่เสนอ(3) ความเห็นของบริษัทจัดการกองทุนรวมในแต่ละเรื่องที่เสนอ(4) ความเห็นของบริษัทจัดการกองทุนรวมเกี่ยวกับผลกระทบที่ผู้ถือหน่วยลงทุนอาจได้รับจากการลงมติ (ถ้ามี)(5)( ความเห็นของผู้ดูแลผลประโยชน์เกี่ยวกับผลกระทบที่ผู้ถือหน่วยลงทุนอาจได้รับจากการลงมติ ในกรณีเป็นการดําเนินการที่มีข้อกําหนดให้ต้องได้รับความเห็นชอบจากผู้ดูแลผลประโยชน์ข้อ 11 ในการประชุมผู้ถือหน่วยลงทุนตามข้อ 4(1) ผู้ถือหน่วยลงทุนอาจมอบฉันทะให้บุคคลอื่นออกเสียงลงคะแนนแทนตนก็ได้ โดยต้องทําเป็นหนังสือและลงลายมือชื่อผู้มอบฉันทะผู้รับมอบฉันทะต้องนําหนังสือมอบฉันทะตามวรรคหนึ่งมาแสดงในวันประชุมผู้ถือหน่วยลงทุน ณ สถานที่ที่ประชุมก่อนการเข้าประชุม ทั้งนี้ การมอบฉันทะดังกล่าวให้มอบแก่ผู้รับมอบฉันทะได้เพียงรายเดียวหนังสือมอบฉันทะตามวรรคหนึ่ง ต้องมีรายการอย่างน้อยดังต่อไปนี้ (1) ชื่อผู้รับมอบฉันทะ(2) จํานวนหน่วยลงทุนที่ผู้มอบฉันทะถืออยู่ (3) ครั้งที่ของการประชุมที่มีการมอบฉันทะข้อ 12 ในการจัดส่งหนังสือนัดประชุมหรือหนังสือขอมติของผู้ถือหน่วยลงทุนล่วงหน้าก่อนวันประชุมผู้ถือหน่วยลงทุนหรือวันสุดท้ายของการรับหนังสือแจ้งมติ ให้บริษัทจัดการกองทุนรวมดําเนินการดังต่อไปนี้(1) การส่งหนังสือนัดประชุม(ก) เรื่องที่ต้องใช้มติพิเศษ ให้ส่งหนังสือนัดประชุมให้แก่ผู้ถือหน่วยลงทุนล่วงหน้าไม่น้อยกว่า 14 วันก่อนวันประชุมผู้ถือหน่วยลงทุน(ข) เรื่องที่ต้องใช้มติเสียงข้างมาก ให้ส่งหนังสือนัดประชุมให้แก่ผู้ถือหน่วยลงทุนล่วงหน้าไม่น้อยกว่า 7 วันก่อนวันประชุมผู้ถือหน่วยลงทุน(2) การส่งหนังสือขอมติ ให้ส่งให้แก่ผู้ถือหน่วยลงทุนล่วงหน้าไม่น้อยกว่า 30 วันก่อนวันสุดท้ายของการรับหนังสือแจ้งมติข้อ 13 ในการนัดประชุมใหม่หรือในการกําหนดวันสุดท้ายของการรับหนังสือแจ้งมติใหม่ บริษัทจัดการกองทุนรวมอาจใช้วันที่ที่ผู้ถือหน่วยลงทุนซึ่งมีชื่อปรากฏในทะเบียนผู้ถือหน่วยลงทุนเป็นผู้มีสิทธิในการประชุมหรือผู้มีสิทธิออกเสียงลงคะแนนในหนังสือขอมติตามที่กําหนดไว้เดิม หรือจะกําหนดวันดังกล่าวขึ้นใหม่ก็ได้ในกรณีที่บริษัทจัดการกองทุนรวมเลือกใช้วันที่ที่กําหนดตามวรรคหนึ่งแล้ว ให้บริษัทจัดการกองทุนรวมดําเนินการดังต่อไปนี้(1) แจ้งผู้ถือหน่วยลงทุนล่วงหน้าไม่น้อยกว่า 7 วันก่อนวันดังกล่าว(2) ส่งหนังสือนัดประชุมไม่น้อยกว่า 7 วันก่อนวันประชุมผู้ถือหน่วยลงทุนหรือส่งหนังสือขอมติให้แก่ผู้ถือหน่วยลงทุนล่วงหน้าไม่น้อยกว่า 30 วันก่อนวันสุดท้ายของการรับหนังสือแจ้งมติ(3) เปิดเผยในลักษณะที่ผู้ถือหน่วยลงทุนสามารถเข้าถึงได้ข้อ 14 มิให้นําระยะเวลาที่เกี่ยวข้องกับการประชุมตามข้อ 6 ข้อ 7 ข้อ 12 และข้อ 13 มาใช้กับการประชุมผู้ถือหน่วยลงทุนหรือการส่งหนังสือขอมติของผู้ถือหน่วยลงทุนของกองทุนรวมเพื่อผู้ลงทุนประเภทสถาบันและโครงการจัดการลงทุนต่างประเทศข้อ 14/1( เมื่อปรากฏข้อเท็จจริงที่บริษัทจัดการกองทุนรวมพิจารณาแล้วมีความเชื่อโดยสุจริตและสมเหตุสมผลว่ามีเหตุจําเป็นเพื่อพิทักษ์ประโยชน์และคุ้มครองผู้ถือหน่วยลงทุนให้บริษัทจัดการกองทุนรวมโดยได้รับความเห็นชอบจากผู้ดูแลผลประโยชน์ ดําเนินการตามระยะเวลาที่เกี่ยวข้องกับการประชุมหรือการส่งหนังสือขอมติของผู้ถือหน่วยลงทุนของกองทุนรวมดังต่อไปนี้แทนระยะเวลาที่กําหนดไว้ตามข้อ 6 ข้อ 7 ข้อ 12 และข้อ 13 ได้(1) การกําหนดวันที่ที่ผู้ถือหน่วยลงทุนซึ่งมีชื่อปรากฏในทะเบียนผู้ถือหน่วยลงทุนเป็นผู้มีสิทธิในการประชุมผู้ถือหน่วยลงทุนหรือเป็นผู้มีสิทธิออกเสียงลงคะแนนในหนังสือขอมติของกองทุนรวมตามข้อ 6 หากเป็นการดําเนินการภายหลังประกาศเลิกกองทุนรวม แต่ยังไม่เสร็จสิ้นการดําเนินการที่ให้ถือว่าเป็นการเลิกกองทุนรวมดังกล่าว บริษัทจัดการกองทุนรวมอาจกําหนดวันที่ที่ผู้ถือหน่วยลงทุนซึ่งมีชื่อปรากฏในทะเบียนผู้ถือหน่วยลงทุน ณ วันเลิกกองทุนรวม เป็นวันที่ที่ผู้ถือหน่วยลงทุนมีสิทธิในการประชุมผู้ถือหน่วยลงทุนหรือเป็นผู้มีสิทธิออกเสียงลงคะแนนในหนังสือขอมติของกองทุนรวมก็ได้(2) กรณีที่เป็นกองทุนรวมที่มิได้มีหน่วยลงทุนเป็นหลักทรัพย์จดทะเบียนในตลาดหลักทรัพย์แห่งประเทศไทย การแจ้งวันที่ที่ผู้ถือหน่วยลงทุนมีชื่ออยู่ในทะเบียนผู้ถือหน่วยลงทุนณ วันที่บริษัทจัดการกองทุนรวมกําหนดหรือวันปิดสมุดทะเบียนพักการโอนหน่วยลงทุนตามข้อ 7ให้บริษัทจัดการกองทุนรวมแจ้งล่วงหน้าไม่น้อยกว่า 2 วันก่อนวันที่กําหนดตามข้อ 6กรณีเป็นการดําเนินการภายหลังประกาศเลิกกองทุนรวมแต่ยังไม่เสร็จสิ้นการดําเนินการที่ให้ถือว่าเป็นการเลิกกองทุนรวมดังกล่าว ให้บริษัทจัดการกองทุนรวมแจ้งล่วงหน้าไม่น้อยกว่า 2 วันก่อนวันที่ส่งหนังสือนัดประชุมหรือหนังสือขอมติของผู้ถือหน่วยลงทุนตาม (3)(3) การจัดส่งหนังสือนัดประชุมหรือหนังสือขอมติของผู้ถือหน่วยลงทุนล่วงหน้าตามข้อ 12 ให้บริษัทจัดการกองทุนรวมดําเนินการล่วงหน้าไม่น้อยกว่า 5 วันก่อนวันประชุมผู้ถือหน่วยลงทุนหรือวันสุดท้ายของการรับหนังสือแจ้งมติ(4) การนัดประชุมใหม่หรือการกําหนดวันสุดท้ายของการรับหนังสือแจ้งมติใหม่ตามข้อ 13 ให้บริษัทจัดการกองทุนรวมดําเนินการดังนี้(ก) แจ้งผู้ถือหน่วยลงทุนล่วงหน้าไม่น้อยกว่า 2 วันก่อนวันดังกล่าว(ข) จัดส่งหนังสือนัดประชุมหรือหนังสือขอมติของผู้ถือหน่วยลงทุนล่วงหน้าตามข้อ 12 ให้ดําเนินการล่วงหน้าไม่น้อยกว่า 5 วันก่อนวันประชุมผู้ถือหน่วยลงทุนหรือวันสุดท้ายของการรับหนังสือแจ้งมติมติของผู้ถือหน่วยลงทุนตามวรรคหนึ่งต้องมีผู้ถือหน่วยลงทุนเข้าร่วมประชุมและมีสิทธิออกเสียงลงคะแนนไม่น้อยกว่ากึ่งหนึ่งของจํานวนหน่วยลงทุนที่จําหน่ายได้แล้วทั้งหมดของโครงการ หรือมีผู้ถือหน่วยลงทุนส่งหนังสือแจ้งมติและมีสิทธิออกเสียงลงคะแนนไม่น้อยกว่ากึ่งหนึ่งของจํานวนหน่วยลงทุนดังกล่าว แล้วแต่กรณีข้อ 15 ในการขอมติผู้ถือหน่วยลงทุน การจัดประชุมผู้ถือหน่วยลงทุนหรือการส่งหนังสือขอมติของผู้ถือหน่วยลงทุนตามข้อ 4 ผ่านสื่ออิเล็กทรอนิกส์ บริษัทจัดการกองทุนรวมต้องคํานึงถึงความเหมาะสมของผู้ถือหน่วยลงทุน และจัดให้มีระบบงานรองรับการดําเนินการดังกล่าวที่มีความมั่นคงและปลอดภัย ทั้งนี้ ให้ปฏิบัติตามมาตรฐานการรักษาความมั่นคงปลอดภัยของการประชุมผ่านสื่ออิเล็กทรอนิกส์ และกฎหมายที่เกี่ยวข้องกับธุรกรรมหรือการดําเนินการทางอิเล็กทรอนิกส์โดยอนุโลมข้อ 16 ในการออกเสียงลงคะแนน ให้ผู้ถือหน่วยลงทุนมีคะแนนเสียงเท่าจํานวนหน่วยลงทุนที่ถืออยู่และมิให้นับจํานวนหน่วยลงทุนที่มีลักษณะใดลักษณะหนึ่งดังต่อไปนี้(1) หน่วยลงทุนทั้งหมดของผู้ถือหน่วยลงทุนที่มีส่วนได้เสียเป็นพิเศษ ไม่ว่าโดยทางตรงหรือโดยทางอ้อมในเรื่องที่ขอมตินั้น(2)( หน่วยลงทุนทั้งหมดที่มีข้อจํากัดในการใช้สิทธิออกเสียงตามที่กําหนดในข้อผูกพันระหว่างผู้ถือหน่วยลงทุนกับบริษัทจัดการกองทุนรวม(3) หน่วยลงทุนทั้งหมดของกองทุนรวมที่ไปลงทุนในหรือมีไว้ซึ่งหน่วยลงทุนของกองทุนรวมอื่นที่บริษัทจัดการกองทุนรวมเดียวกันเป็นผู้รับผิดชอบในการดําเนินการตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการเกี่ยวกับการลงทุนในหรือมีไว้ซึ่งหน่วยลงทุนของกองทุนรวมอื่นที่บริษัทจัดการเดียวกันเป็นผู้รับผิดชอบดําเนินการข้อ 17 ในการแก้ไขเพิ่มเติมโครงการหรือวิธีการจัดการ บริษัทจัดการกองทุนรวมต้องได้รับมติเสียงข้างมาก เว้นแต่ในกรณีดังต่อไปนี้ ต้องได้รับมติพิเศษ(1) การเปลี่ยนแปลงประเภทหรือนโยบายการลงทุนของกองทุนรวมที่ทําให้ผลตอบแทนและความเสี่ยงของกองทุนรวมเปลี่ยนแปลงอย่างมีนัยสําคัญ(2)( การชําระค่าขายคืนหน่วยลงทุนเป็นหลักทรัพย์หรือทรัพย์สินอื่น เว้นแต่กรณีเป็นกองทุนรวมที่มีการชําระค่าขายคืนหน่วยลงทุนเป็นหลักทรัพย์หรือทรัพย์สินอื่นแทนเงินให้แก่กองทุนสํารองเลี้ยงชีพ และกองทุนสํารองเลี้ยงชีพดังกล่าวจะนําหลักทรัพย์หรือทรัพย์สินที่ได้รับไปลงทุนในกองทุนรวมเพื่อผู้ลงทุนที่เป็นกองทุนสํารองเลี้ยงชีพตามประกาศคณะกรรมการกํากับตลาดทุนว่าด้วยหลักเกณฑ์เพิ่มเติมสําหรับการจัดตั้งและจัดการของกองทุนรวมเพื่อผู้ลงทุนที่เป็นกองทุนสํารองเลี้ยงชีพ(3) การควบรวมกองทุนรวมระหว่างกองทุนรวมที่มีนโยบายการลงทุน ความเสี่ยงและระดับความเสี่ยงของการลงทุน (risk spectrum) แตกต่างกัน(4) การรับชําระหนี้ด้วยทรัพย์สินอื่นแทนเงิน(5) การเรียกเก็บค่าธรรมเนียมหรือค่าใช้จ่ายเพิ่มขึ้นเกินกว่าอัตราร้อยละ 5 ของค่าธรรมเนียมหรือค่าใช้จ่ายเดิมตามที่ระบุไว้ล่าสุดในโครงการ(6) การเปลี่ยนแปลงเงื่อนไขการประกัน ผู้ประกัน สิทธิ หน้าที่ และความรับผิดชอบของผู้ประกัน หรือการแก้ไขเพิ่มเติมสัญญาประกันในเรื่องใด ๆ อันมีผลให้ผู้ถือหน่วยลงทุนเสียผลประโยชน์ข้อ 17/1( ในกรณีที่กองทุนรวมใดมีการแบ่งชนิดหน่วยลงทุน การขอมติผู้ถือหน่วยลงทุน นอกจากจะต้องปฏิบัติให้เป็นไปตามหลักเกณฑ์เกี่ยวกับการขอมติผู้ถือหน่วยลงทุนที่กําหนดไว้ในข้อผูกพันระหว่างผู้ถือหน่วยลงทุนกับบริษัทจัดการกองทุนรวม หรือที่กําหนดไว้ในมาตรา 129/2 และมาตรา 129/3 หรือตามที่กําหนดในประกาศนี้แล้ว ให้เป็นไปตามหลักเกณฑ์เพิ่มเติมดังต่อไปนี้ด้วย(1) กรณีเป็นการขอมติที่มีผลกระทบต่อผู้ถือหน่วยลงทุนทุกชนิด โดยแต่ละชนิดได้รับผลกระทบต่อผู้ถือหน่วยลงทุนไม่เท่ากัน ต้องได้รับมติเสียงข้างมากหรือมติพิเศษของจํานวนหน่วยลงทุนแต่ละชนิดที่ได้รับผลกระทบ แล้วแต่กรณี (2) กรณีเป็นการขอมติที่มีผลกระทบต่อผลประโยชน์ของผู้ถือหน่วยลงทุนไม่ว่ากรณีใด ต้องได้รับมติเสียงข้างมากหรือมติพิเศษของจํานวนหน่วยลงทุนแต่ละชนิดที่ได้รับผลกระทบ แล้วแต่กรณี(3) กรณีเป็นการขอมติที่มีผลกระทบต่อผู้ถือหน่วยลงทุนชนิดใดชนิดหนึ่ง ต้องได้รับมติเสียงข้างมากหรือมติพิเศษของจํานวนหน่วยลงทุนแต่ละชนิดที่ได้รับผลกระทบ แล้วแต่กรณีบริษัทจัดการกองทุนรวมต้องระบุหลักเกณฑ์เพิ่มเติมสําหรับการขอมติผู้ถือหน่วยลงทุนของกองทุนรวมที่มีการแบ่งชนิดหน่วยลงทุนตามวรรคหนึ่งไว้อย่างชัดเจนในข้อผูกพันระหว่างผู้ถือหน่วยลงทุนกับบริษัทจัดการกองทุนรวมด้วยข้อ 17/2( ในการแก้ไขเพิ่มเติมโครงการหรือวิธีการจัดการ หากปรากฏว่ามติเสียงข้างมากหรือมติพิเศษมีจํานวนไม่เกินร้อยละ 55 หรือไม่เกินร้อยละ 80 หรือในกรณีที่เป็นกองทุนรวมที่มีการแบ่งชนิดหน่วยลงทุน หากปรากฏว่ามติเสียงข้างมากหรือมติพิเศษเมื่อคํานวณเฉพาะหน่วยลงทุนแต่ละชนิด มีจํานวนไม่เกินอัตราดังกล่าว แล้วแต่กรณี ให้บริษัทจัดการกองทุนรวมจัดส่งเอกสารหลักฐานเกี่ยวกับการขอมติและการนับมติไปยังผู้ดูแลผลประโยชน์ เพื่อให้ผู้ดูแลผลประโยชน์รับรองผลการนับมตินั้นข้อ 18 ประกาศนี้ให้ใช้บังคับตั้งแต่วันที่ 23 เมษายน พ.ศ. 2562 เป็นต้นไปประกาศ ณ วันที่ 19 เมษายน พ.ศ. 2562(นางทิพยสุดา ถาวรามร)รองประธานกรรมการประธานกรรมการแทน คณะกรรมการกํากับตลาดทุน